Пожарът притежава максимална разрушителна мощ и самото количество на щетите и страхът, които може да създаде, са удивителни. Основните последствия от пожарите са:
Смърт – това е много реален риск. Пожарът и неговите последици, а именно токсични газове и дим, са изключително опасни за хората. Всяка година вследствие на пожари умират повече от 3000 души в САЩ и около 4000* в Европа!
Нараняване – около 10% от всички телесни наранявания, за които се съобщава всяка година, са причинени от пожар. В Европа 190 души биват хоспитализирани всеки ден със сериозни наранявания, получени при пожар*.
Щети по сградите – могат да бъдат много съществени, особено ако материалите на сградата са с лоша пожароустойчивост и тяхната собствена пожарозащита е ниска или липсва. В Европа ежегодните щети от пожари са 126 милиарда евро или 1% от европейския БВП*, са. В САЩ, ситуацията е дори по-лоша – щетите и загубите възлизат на 329 милиарда щатски долара**или 2,1 процента от брутния вътрешен продукт на САЩ!
Загуба на бизнес и работни места – оценките са, че около 40% от фирмите не започват отново работа след значителен пожар. Множество малки компании често не могат да си позволят времето и разходите за възстановяване на своята дейност.
Увреждане на околната среда – огънят и/или борбата с огъня – водата за пожарогасене, продуктите от горенето могат да замърсят значителни площи в близост до мястото на пожара.
*FSEU – година 2020 и NFPA година 2017